Diari Oficial de la Generalitat Valenciana


Sumari del DOGV 2276, del 27-05-1994 (1994/831547)

ORDRE de 3 de maig de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador núm. 25, planta 2a, porta 4.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/03/(2)/dof/vci/html**

### Dades del document

Número de DOGV
:   2276

Data del DOGV
:   27-05-1994

Secció del DOGV
:   DISPOSICIONS GENERALS

Número del document
:   1994/831547


Data del document
:   03-05-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 3 de maig de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 25, planta 2ª, porta 4. [94/3396]  
Com a conseqüència del projecte d'ampliació i ubicació de l'hemicicle del Palau de Benicarló i altres dependències de les Corts Valencianes, cal adquirir diversos immobles que confronten amb el Palau de Benicarló entre els quals es troba l'immoble situat al carrer del Salvador, núm. 25, planta 2ª, porta 4.  
A petició del President de les Corts Valencianes, i vistos els articles 6 i 30 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
- Finca urbana. Pis segon, demarcada la porta amb el número quatre, de la casa número vint-i-cinc del carrer del Salvador, part d'un edifici compost de dues cases que donen, una al carrer del Salvador número vint-i-cinc, de l'illa número cent quaranta-sis, i consta de planta baixa, amb porta d'entrada independent, i l'altra al costat amb portal, porteria i escala que condueix als pisos entresòls, anomenats de l'esquerra i de la dreta, i a quatre pisos més, porxe i terrat i celobert; l'altra casa es troba darrere de l'anterior i dóna al carrer de la Llibertat, assenyalada amb el número sis de la mateixa illa, i es compon de planta baixa amb porta independent, i una altra al costat, amb un petit portal i escala que dóna accés a tres pisos alts i terrat. Tot l'edifici confronta prenent com a punt d'orientació la façana principal de la casa del carrer del Salvador, per l'esquerra entrant, amb la casa de la vídua del Sr. Salvador Máximo Pons y Raga; per la dreta, amb la del Sr. José Millán, i pel fons, amb el carrer de la Llibertat; comprén una superfície total de tres-cents trenta metres, vint decímetres quadrats.  
La finca anteriorment descrita figura inscrita en el Registre de la Propietat de València número deu, a nom de les senyores Concepción i Matilde Grande Moreno, al tom 1.024, llibre 28 secció Serrans, foli 199, finca 571, inscripció 25ª.  
Aquest immoble figura lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de quinze milions sis-centes mil pessetes (74.808.402 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.   
València, 3 de maig de 1994  
El Conseller d'Economia i Hisenda  
AURELIO MARTINEZ ESTEVEZ


Còpia Permalink ELI